ประจำเดือนขาดไปเดือนกว่าๆแล้วค่ะ ซื้อที่ตรวจครรภ์มา 3 อัน ขึ้นสองขีดทั้งหมด เลยไปหาที่รพ. ตรวจปัสสาวะขึ้นสองขีดเหมือนกัน พอกดท้องบอกคลำหาไม่เจอ รอผลเลือดอาทิตย์หน้า มีโอกาสที่ผลเลือดจะออกมาว่าไม่ท้องรึเปล่าคะ
สวัสดีค่ะ การยืนยันการตั้งครรภ์นั้นทำได้โดยการตรวจวัดระดับฮอร์โมนที่สร้างจากรก ในปัสสาวะหรือในเลือด ซึ่งวิธีการวัดทางปัสสาวะนั้นสามารถให้ผลบวกได้ตั้งแต่ 10-14 วันหลังมีการปฏิสนธิหากตรวจพบฮอร์โมนที่สร้างจากรกสูงกว่าคนปกติ ก็มักจะเกิดจากตั้งครรภ์ค่ะ โดยการกดท้องหรือทำอัลตราซาวน์หน้าท้องนั้นอาจจะต้องใช้เวลานานกว่าถึงจะตรวจเจอ คือต้องรอให้ทารกมีขนาดใหญ่พอสมควรจึงจะตรวจได้ การตรวจผลปัสสาวะจึงค่อนข้างแม่นยำในช่วงแรกๆค่ะการตรวจเลือดก็ใช้หลักการเดียวกับปัสสาวะค่ะ คือตรวจระดับฮอร์โมนตัวเดียวกัน ดังนั้นถ้าผลในปัสสาวะให้ผลบวก ก็เป็นไปได้มากที่ผลเลือดจะให้ผลบวกเช่นกัน ยกเว้นในกรณีที่เป็นการตั้งครรภ์ที่ไม่ปกติ เช่นแท้ง หรือท้องนอกมดลูก ที่ระดับฮอร์โมนจะค่อยๆลดลง พอตรวจเมื่อเวลาผ่านไปก็อาจจะตรวจไม่เจอแนะนำกลับไปพบแพทย์ตามนัดนะคะ หากมีอาการผิดปกติเช่นเลือดออกจากช่องคลอด ปวดหน่วงท้องน้อย ควรรีบไป